Avis juridique important

|

32003D0399

2003/399/EY: Neuvoston päätös, tehty 6 päivänä toukokuuta 2003, Euroopan kulttuuripääkaupungin nimeämisestä vuodeksi 2006

Virallinen lehti nro L 139 , 06/06/2003 s. 0032 - 0032

Neuvoston päätös,tehty 6 päivänä toukokuuta 2003,Euroopan kulttuuripääkaupungin nimeämisestä vuodeksi 2006(2003/399/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 25 päivänä toukokuuta 1999 tehdyn Euroopan parlamentin ja neuvoston päätöksen 1419/1999/EY(1) ja erityisesti sen 2 artiklan 3 kohdan,ottaa huomioon Euroopan parlamentille, neuvostolle ja komissiolle 1 päivänä lokakuuta 2002 toimitetun valintalautakunnan kertomuksen,ON PÄÄTTÄNYT SEURAAVAA:1 artiklaPatrasin kaupunki nimetään Euroopan kulttuuripääkaupungiksi vuodeksi 2006.2 artiklaPatrasin kaupungin on toteutettava tarvittavat toimenpiteet varmistaakseen päätöksen 1419/1999/EY 1 ja 5 artiklan tehokkaan täytäntöönpanon.Tehty Brysselissä 6 päivänä toukokuuta 2003.Neuvoston puolestaPuheenjohtajaP. Efthymiou(1) EYVL L 166, 1.7.1999, s. 1.


title: Neuvoston päätös, annettu 27 päivänä marraskuuta 2008 , Euroopan kemikaaliviraston hallintoneuvoston kolmen jäsenen nimittämisestä

text:
               16.12.2008

               FI

               Euroopan unionin virallinen lehti

               C 320/4

      NEUVOSTON PÄÄTÖS,
   annettu 27 päivänä marraskuuta 2008,
   Euroopan kemikaaliviraston hallintoneuvoston kolmen jäsenen nimittämisestä
   (2008/C 320/02)
   EUROOPAN UNIONIN NEUVOSTO, joka
   ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 79 artiklan,
   sekä katsoo seuraavaa:

               (1)

               Asetuksen (EY) N:o 1907/2006 79 artiklassa säädetään, että neuvoston olisi nimitettävä Euroopan kemikaaliviraston hallintoneuvoston jäseniksi yksi edustaja kustakin jäsenvaltiosta.

               (2)

               Neuvosto nimitti Euroopan kemikaaliviraston hallintoneuvostoon 27 jäsentä 7 päivänä kesäkuuta 2007 tehdyllä päätöksellä (2).

               (3)

               Suomen hallitus on ilmoittanut neuvostolle aikomuksestaan korvata hallintoneuvoston Suomen edustaja ja nimennyt ehdokkaan uudeksi edustajaksi, joka olisi nimitettävä 31 päivään toukokuuta 2013 kestäväksi kaudeksi,

               (4)

               Latvian hallitus on ilmoittanut neuvostolle aikomuksestaan korvata hallintoneuvoston Latvian edustaja ja nimennyt ehdokkaan uudeksi edustajaksi, joka olisi nimitettävä 31 päivään toukokuuta 2011 kestäväksi kaudeksi,

               (5)

               Portugalin hallitus on ilmoittanut neuvostolle aikomuksestaan korvata hallintoneuvoston Portugalin edustaja ja nimennyt ehdokkaan uudeksi edustajaksi, joka olisi nimitettävä 31 päivään toukokuuta 2011 kestäväksi kaudeksi,

         ON PÄÄTTÄNYT SEURAAVAA:
   1 artikla
   Nimitetään Pirkko KIVELÄ, Suomen kansalainen, syntynyt 23 päivänä lokakuuta 1953, Euroopan kemikaaliviraston hallintoneuvoston jäseneksi Jukka MALMin tilalle kaudeksi, joka alkaa 17 päivänä joulukuuta 2008 ja päättyy 31 päivänä toukokuuta 2013.
   2 artikla
   Nimitetään Armands PLĀTE, Latvian kansalainen, syntynyt 27 päivänä helmikuuta 1962, Euroopan kemikaaliviraston hallintoneuvoston jäseneksi Ilze KIRSTUKAn tilalle kaudeksi, joka alkaa 17 päivänä joulukuuta 2008 ja päättyy 31 päivänä toukokuuta 2011.
   3 artikla
   Nimitetään Maria Fernanda SANTIAGO, Portugalin kansalainen, syntynyt 28 päivänä tammikuuta 1948, Euroopan kemikaaliviraston hallintoneuvoston jäseneksi António Nuno FERNANDES GONÇALVES HENRIQUESin tilalle kaudeksi, joka alkaa 17 päivänä joulukuuta 2008 ja päättyy 31 päivänä toukokuuta 2011.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 27 päivänä marraskuuta 2008.

      (1)  EUVL L 396, 30.12.2006, s. 1.

      (2)  EUVL C 134, 16.6.2007, s. 6.


title: Neuvoston päätös (EU) 2016/572, annettu 11 päivänä huhtikuuta 2016, alueiden komitean yhden varajäsenen, jota Espanjan kuningaskunta on ehdottanut, nimeämisestä

text:
               13.4.2016

               FI

               Euroopan unionin virallinen lehti

               L 97/11

         NEUVOSTON PÄÄTÖS (EU) 2016/572,
   annettu 11 päivänä huhtikuuta 2016,
   alueiden komitean yhden varajäsenen, jota Espanjan kuningaskunta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

               (2)

               Yksi alueiden komitean varajäsenen paikka on vapautunut María Sol CALZADO GARCÍAn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Sr. D. Ángel Luis SÁNCHEZ MUÑOZ, Secretario General de Acción Exterior, Junta de Andalucía.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 11 päivänä huhtikuuta 2016.

            Neuvoston puolesta

            Puheenjohtaja

         M.H.P. VAN DAM

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).


title: 2005/3/EY: Komission päätös, tehty 3 päivänä tammikuuta 2005, Kiinan kansantasavallasta peräisin olevan kumariinin tuonnissa neuvoston asetuksella (EY) N:o 769/2002 käyttöön otettujen polkumyyntitoimenpiteiden kiertämistä tuomalla kumariinia Intiasta ja Thaimaasta riippumatta siitä, onko tuotteen alkuperämaaksi ilmoitettu Intia tai Thaimaa, koskevan tutkimuksen yhteydessä tarjotun sitoumuksen hyväksymisestä

text:
               4.1.2005

               FI

               Euroopan unionin virallinen lehti

               L 1/15

      KOMISSION PÄÄTÖS,
   tehty 3 päivänä tammikuuta 2005,
   Kiinan kansantasavallasta peräisin olevan kumariinin tuonnissa neuvoston asetuksella (EY) N:o 769/2002 käyttöön otettujen polkumyyntitoimenpiteiden kiertämistä tuomalla kumariinia Intiasta ja Thaimaasta riippumatta siitä, onko tuotteen alkuperämaaksi ilmoitettu Intia tai Thaimaa, koskevan tutkimuksen yhteydessä tarjotun sitoumuksen hyväksymisestä
   (2005/3/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 8 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Asetuksen (EY) N:o 769/2002 (2), jäljempänä ’alkuperäinen asetus’, nojalla tehdyn toimenpiteiden voimassaolon päättymistä koskevan tarkastelun johdosta neuvosto otti Kiinan kansantasavallasta, jäljempänä ’Kiina’, peräisin olevan, CN-koodiin ex 2932 21 00 luokiteltavan kumariinin tuonnissa käyttöön lopullisen 3 479 euron polkumyyntitullin tonnilta.

               (2)

               Komissio vastaanotti 24 päivänä helmikuuta 2004 perusasetuksen 13 artiklan 3 kohdan mukaisen pyynnön tutkia Kiinasta peräisin olevan kumariinin tuonnissa käyttöön otettujen polkumyyntitoimenpiteiden väitettyä kiertämistä, jäljempänä ’pyyntö’. Pyynnön esitti Euroopan kemianteollisuutta edustava European Chemical Industry Council (CEFIC), jäljempänä ’pyynnön esittäjä’, yhteisön ainoan tuottajan puolesta. Pyyntöön sisältynyt alustava näyttö oli riittävä tutkimuksen vireille panemiseksi.

               (3)

               Komissio pani asetuksella (EY) N:o 661/2004 (3), jäljempänä ’vireillepanoasetus’, vireille tutkimuksen Kiinasta peräisin olevan kumariinin tuonnissa käyttöön otettujen polkumyyntitoimenpiteiden väitetystä kiertämisestä tuomalla kumariinia Intiasta ja Thaimaasta riippumatta siitä, onko tuotteen alkuperämaaksi ilmoitettu Intia tai Thaimaa.

               (4)

               Tutkimuksen tuloksena neuvosto laajensi asetuksella (EY) N:o 2272/2004 (4) Kiinan kansantasavallasta peräisin olevan kumariinin tuonnissa käyttöön otetun lopullisen polkumyyntitullin koskemaan kumariinin tuontia Intiasta ja Thaimaasta riippumatta siitä, onko tuotteen alkuperämaaksi ilmoitettu Intia tai Thaimaa.

         B.   SITOUMUS

               (5)

               Yhteistyössä toiminut vientiä harjoittava intialaistuottaja Atlas Fine Chemicals Pvt Ltd on tarjonnut sitoumusta perusasetuksen 8 artiklan 1 kohdan mukaisesti. Sitoumuksessa vientiä harjoittava tuottaja tarjoutuu myymään yhteisöön Intiassa tuottamaansa kumariinia määrän, joka vastaa enintään Intiassa tuotetun ja yhteisöön 1 päivän huhtikuuta 2003 ja 31 päivän maaliskuuta 2004 välisenä aikana myydyn kumariinin määrää.

               (6)

               Yritys toimittaa lisäksi komissiolle säännöllisesti yksityiskohtaisia tietoja yhteisöön suuntautuvasta viennistään, joten komissio voi valvoa tehokkaasti sitoumuksen noudattamista. Lisäksi komissio katsoo yrityksen myynnin rakenteen perusteella, että sovitun sitoumuksen kiertämisen vaara on vähäinen.

               (7)

               Tarjottu sitoumus takaa sen, että yhteisöön viedään ainoastaan Intiassa tuotettua kumariinia. Edellä esitetyn perusteella katsotaan, että sitoumus estää toimenpiteiden kiertämisen, joten se voidaan hyväksyä.

               (8)

               Jotta komissio voisi valvoa tehokkaasti yrityksen antaman sitoumuksen noudattamista, sitoumukseen perustuvaa vapaaseen liikkeeseen luovutusta koskevaa pyyntöä asianomaiselle tulliviranomaiselle esitettäessä vapautus tullista on mahdollista saada ainoastaan esittämällä kauppalasku, johon sisältyvät ainakin asetuksen (EY) N:o 2272/2004 liitteessä mainitut tiedot. Edellä tarkoitetut tiedot ovat välttämättömiä myös siksi, että tulliviranomaiset voivat varmistaa, että lähetys vastaa kaupallisten asiakirjojen tietoja riittävän tarkasti. Jos kauppalaskua ei esitetä tai se ei vastaa tullille esitettyä tuotetta, kannetaan asianmukainen polkumyyntitulli.

               (9)

               Jos sitoumusta rikotaan tai se peruutetaan, polkumyyntitulli voidaan ottaa käyttöön perusasetuksen 8 artiklan 9 ja 10 kohdan mukaisesti,

         ON PÄÄTTÄNYT SEURAAVAA:
   1 artikla
   Hyväksytään jäljempänä mainitun tuottajan sitoumus, jonka se on tarjonnut Kiinan kansantasavallasta peräisin olevan kumariinin tuontiin sovellettavien polkumyyntitoimenpiteiden väitettyä kiertämistä tuomalla kumariinia Intiasta ja Thaimaasta koskevan tutkimuksen yhteydessä.

               Maa

               Yritys

               Taric-lisäkoodi

               Intia

                           Atlas Fine Chemicals Pvt Ltd,

                           Debhanu Mansion,

                           Nasik-Pune Highway,

                           Nasik Road,

                           MS 422 101, Intia

               A579

         2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 3 päivänä tammikuuta 2005.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).

      (2)  EYVL L 123, 9.5.2002, s. 1. Asetus sellaisena kuin se on muutettuna asetuksella (EY) N:o 1854/2003 (EUVL L 272, 23.10.2003, s. 1).

      (3)  EUVL L 104, 8.4.2004, s. 99.

      (4)  EUVL L 396, 31.12.2004, s. 18.


Avis juridique important

|

31996D0614(01)

96/614/EY: Neuvoston päätös, tehty 28 päivänä toukokuuta 1996, tullivelan jälkikannosta

Virallinen lehti nro C 170 , 14/06/1996 s. 0001 - 0001

NEUVOSTON PÄÄTÖS,tehty 28 päivänä toukokuuta 1996,tullivelan jälkikannosta (96/C 170/01)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 152 artiklan,sekä katsoo, ettäetuusmenettelyt ovat osa yhteistä kauppapolitiikkaa ja tarvittaessa osa kehitysyhteistyöpolitiikkaa,etuusmenettelyt perustuvat tullialalla kyseessä olevien osapuolten viranomaisten keskinäiseen luottamukseen,näiden menettelyiden puitteissa kolmansien maiden viranomaisten toimet voivat aiheuttaa säännöstenvastaisuuksia, jotka lain nykytilanteessa voidaan korjata vain veloittamalla tullivelka yhteisön toimijoilta,tämä tilanne on epäoikeudenmukainen niitä yhteisön toimijoita kohtaan, jotka eivät voi kohtuullisin toimin havaita kolmansien maiden viranomaisten toimien säännöstenvastaisuuksia,Euroopan parlamentti ja neuvosto käsittelevät ehdotusta asetukseksi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) muuttamisesta, jonka 12 artikla mahdollistaa sen, että yhteisön toimijat saavat sitovia alkuperätietoja, joita he saavat käyttää tietyn ajan, jatämä uusi mahdollisuus parantaa yhteisön toimijoiden tilannetta, mutta ei ratkaise kaikkia ongelmia,PYYTÄÄ komissiota tutkimaan, miten löydettäisiin kokonaisratkaisu edellä mainittuihin kantoon liittyviin ongelmiin, ja pyytää komissiota esittämään sille 31 päivään joulukuuta 1996 mennessä aiheelliset ehdotukset, jotka koskevat sekä mennyttä että tulevaa tilannetta.Tehty Brysselissä 28 päivänä toukokuuta 1996.Neuvoston puolestaG. BOGIPuheenjohtaja(1) EYVL N:o L 302, 19.10.1992, s. 1, asetus sellaisena kuin se on muutettuna vuoden 1994 liittymisasiakirjalla.


Avis juridique important

|

31994D0782

94/782/EY: Neuvoston päätös, tehty 6 päivänä joulukuuta 1994, Handynet-järjestelmän jatkamisesta tähän mennessä aloitettujen ensimmäistä moduulia tekniset apuvälineet koskevien toimintojen osalta

Virallinen lehti nro L 316 , 09/12/1994 s. 0042 - 0042 Suomenk. erityispainos Alue 5 Nide 6 s. 0169  Ruotsink. erityispainos Alue 5 Nide 6 s. 0169

NEUVOSTON PÄÄTÖS,tehty 6 päivänä joulukuuta 1994,Handynet-järjestelmän jatkamisesta tähän mennessä aloitettujen ensimmäistä moduulia "tekniset apuvälineet" koskevien toimintojen osalta (94/782/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäyhteisön kolmannesta toimintaohjelmasta vammaisten hyväksi (Helios II 1993-1996)(4) 25 päivänä helmikuuta 1993 tehdyn neuvoston päätöksen 93/136/ETY ensisijaisena päämääränä on vammaisten henkilöiden yhdenvertaisten mahdollisuuksien ja yhteiskuntaan sopeutumisen edistäminen; erään yleisluonteisen toimen tarkoituksena on vastata vammaisten tiedonvälityksen tarpeisiin Handynet-tiedonvälitys- ja tietojenkäsittelyjärjestelmän avulla, joka toimii eurooppalaisella tasolla kerättyjen, päivitettyjen ja muutettujen kansallisten tietojen perusteella,Helios II -ohjelman osalta komissio on päätöksen 93/136/ETY mukaisesti seurannut jäsenvaltioissa teknisistä apuvälineistä saatujen tietojen keräämistä, niiden eurooppalaiselle tasolle muuttamista, päivittämistä, vaihtamista ja jakamista,neuvosto käsittelee uudelleen Handynet-järjestelmää päätöksen 93/136/ETY 4 artiklan 1 kohdan b alakohdan mukaisesti ennen 31 päivää joulukuuta 1994 komission kertomuksen perusteella, joka muun muassa koskee tämän järjestelmän ensimmäisen moduulin "tekniset apuvälineet" kehittymistä ja tekee komission ehdotuksesta ja Euroopan parlamenttia kuultuaan ratkaisun tämän järjestelmän jatkamisen edellytyksistä kyseisen päivämäärän jälkeen,komissio on esittänyt kertomuksen Handynet-järjestelmän soveltamisesta; tätä järjestelmää olisi jatkettava tähän mennessä aloitettujen ensimmäistä moduulia "tekniset apuvälineet" koskevien toimintojen osalta, japerustamissopimuksessa ei määrätä 235 artiklan ohella muista toimivaltuuksista tämän päätöksen tekemiseksi,ON PÄÄTTÄNYT SEURAAVAA:1 artikla Helios II -ohjelman Handynet-tiedonvälitys- ja tietojenkäsittelyohjelmaa jatketaan 1 päivän tammikuuta 1995 ja 31 päivän joulukuuta 1996 välisenä aikana tähän mennessä aloitettujen ensimmäistä moduulia "tekniset apuvälineet" koskevien toimintojen osalta.2 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 6 päivänä joulukuuta 1994.Neuvoston puolestaPuheenjohtajaN. BLÜM(1) EYVL N:o C 222, 10.8.1994, s. 19(2) Lausunto on annettu 1 päivänä joulukuuta 1994.(3) Lausunto on annettu 23 päivänä marraskuuta 1994.(4) EYVL N:o L 56, 9.3.1993, s. 30


title: Komission päätös (EU) 2017/1219, annettu 23 päivänä kesäkuuta 2017, teollisuuden ja laitosten pyykinpesuaineita koskevien EU-ympäristömerkin myöntämisperusteiden vahvistamisesta (tiedoksiannettu numerolla C(2017) 4245) (ETA:n kannalta merkityksellinen teksti. )

text:
                  12.7.2017

                  FI

                  Euroopan unionin virallinen lehti

                  L 180/79

            KOMISSION PÄÄTÖS (EU) 2017/1219,
      annettu 23 päivänä kesäkuuta 2017,
      teollisuuden ja laitosten pyykinpesuaineita koskevien EU-ympäristömerkin myöntämisperusteiden vahvistamisesta

            (tiedoksiannettu numerolla C(2017) 4245)

      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
      on kuullut Euroopan unionin ympäristömerkintälautakuntaa,
      sekä katsoo seuraavaa:

                  (1)

                  Asetuksen (EY) N:o 66/2010 mukaan EU-ympäristömerkki voidaan myöntää tuotteille, joiden ympäristövaikutukset koko niiden elinkaaren aikana ovat tavanomaista vähäisemmät.

                  (2)

                  Asetuksessa (EY) N:o 66/2010 säädetään, että kullekin tuoteryhmälle vahvistetaan erityiset EU-ympäristömerkin myöntämisperusteet.

                  (3)

                  Komission päätöksessä 2012/721/EU (2) vahvistetaan teollisuuden ja laitosten pyykinpesuaineiden ekologiset arviointiperusteet ja niihin liittyvät arviointi- ja todentamisvaatimukset, jotka ovat voimassa 14 päivään marraskuuta 2016.

                  (4)

                  Jotta voitaisiin ottaa huomioon viimeaikainen markkinoiden kehitys ja tällä välin tehdyt innovaatiot, katsotaan olevan asianmukaista antaa tarkistetut ekologiset arviointiperusteet kyseiselle tuoteryhmälle.

                  (5)

                  Näiden tarkistettujen perusteiden sekä niihin liittyvien arviointi- ja todentamisvaatimusten olisi oltava voimassa kuusi vuotta tämän päätöksen tiedoksiantamisesta, kun otetaan huomioon tämän tuoteryhmän innovointisykli. Näillä perusteilla pyritään edistämään tuotteita, joilla on vähemmän vaikutuksia vesiekosysteemeihin, jotka sisältävät vain rajallisen määrän vaarallisia aineita, toimivat tehokkaasti suositelluissa lämpötiloissa ja joissa minimoidaan jätteen syntyminen vähentämällä pakkauksia.

                  (6)

                  Oikeusvarmuuden vuoksi päätös 2012/721/EU olisi kumottava.

                  (7)

                  Tuottajille, joiden tuotteille on myönnetty teollisuuden ja laitosten pyykinpesuaineita koskeva EU-ympäristömerkki päätökseen 2012/721/EU sisältyvien arviointiperusteiden mukaisesti, olisi myönnettävä siirtymäkausi, jotta niillä olisi riittävästi aikaa mukauttaa tuotteensa tarkistettujen arviointiperusteiden ja vaatimusten mukaisiksi.

                  (8)

                  Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

            ON HYVÄKSYNYT TÄMÄN PÄÄTÖKSEN:
      1 artikla
      Tuoteryhmään ”teollisuuden ja laitosten pyykinpesuaineet” kuuluvat kaikki Euroopan parlamentin ja neuvoston asetuksen (EY) N:o 648/2004 (3) soveltamisalaan kuuluvat pyykinpesuaineet, jotka on saatettu markkinoille ja tarkoitettu erikoistuneen henkilökunnan käytettäviksi teollisuuden ja laitosten tiloissa.
      Tuoteryhmään kuuluvat monikomponenttijärjestelmät, joissa automaattisessa annostelujärjestelmässä käytettävä kokonainen pesuaine tai pesuohjelma koostuu useammasta kuin yhdestä komponentista. Monikomponenttijärjestelmiin voi sisältyä useita tuotteita, kuten tekstiilinpehmennysaineita, tahranpoistoaineita ja huuhteluaineita, ja ne testataan kokonaisuutena.
      Tähän tuoteryhmään eivät sisälly tuotteet, joiden tarkoituksena on lisätä tekstiileihin ominaisuuksia, kuten vedenhylkivyyttä, vesitiiviyttä tai palamisen hidastavuutta. Tähän tuoteryhmään eivät myöskään kuulu tuotteet, jotka annostellaan kantomateriaalissa, kuten arkeissa, liinoissa tai muissa materiaaleissa, tai muut pesuaineet, joita käytetään ilman vesipesua, kuten kokolattiamattojen ja huonekaluverhoilun tahrojen poistoon käytettävät aineet.
      Kotitalouskäyttöön tarkoitetuissa pyykinpesukoneissa käytettävät pyykinpesuaineet eivät kuulu tähän tuoteryhmään.
      2 artikla
      Tässä päätöksessä tarkoitetaan

                  1)

                  ’sisältyvillä aineilla’ lopputuotteessa olevia, tarkoituksella lisättyjä aineita sekä sivutuotteita ja raaka-aineiden epäpuhtauksia [(mukaan luettuna veteen liukeneva kalvo, jos tuotteessa on sellainen)];

                  2)

                  ’kuluttajapakkauksella’:

                              a)

                              ennen käyttöä poistettavaan kääreeseen pakatuissa kerta-annoksissa yksittäisen annoksen käärettä ja pakkausta, jonka on tarkoitus muodostaa ostopaikalla kaikkein pienin myyntiyksikkö tuotteen jakelussa loppukäyttäjälle tai kuluttajalle, mukaan luettuna mahdollinen etiketti;

                              b)

                              kaiken muun tyyppisissä tuotteissa pakkausta, jonka on tarkoitus muodostaa ostopaikalla kaikkein pienin myyntiyksikkö tuotteen jakelussa loppukäyttäjälle tai kuluttajalle, mukaan luettuna tarvittaessa etiketti;

                  3)

                  ’mikromuovilla’ alle 5 millimetrin kokoisia liukenemattomasta makromolekyylimuovista valmistettuja hiukkasia, jotka on saatu jossakin seuraavista prosesseista:

                              a)

                              polymerisaatioprosessi, kuten polyadditio tai polykondensaatio, tai samanlainen prosessi, jossa käytetään monomeerejä ja muita lähtöaineita;

                              b)

                              luontaisten tai synteettisten makromolekyylien kemiallinen muuntaminen;

                              c)

                              mikrobifermentaatio;

                  4)

                  ’nanomateriaalilla’ luonnollista materiaalia, sivutuotemateriaalia tai valmistettua materiaalia, joka sisältää hiukkasia joko vapaina, agglomeroituneina tai aggregoituneina ja jonka hiukkasista vähintään 50 prosenttia lukumääräperusteisen kokojakauman mukaisesti on yhdeltä tai useammalta ulkomitaltaan 1–100 nm (4).

            3 artikla
      Jotta pyykinpesuaineelle voitaisiin myöntää asetuksessa (EY) N:o 66/2010 tarkoitettu EU-ympäristömerkki, sen on kuuluttava tämän päätöksen 1 artiklassa määriteltyyn tuoteryhmään ”teollisuuden ja laitosten pyykinpesuaineet” ja täytettävä liitteessä esitetyt ekologiset arviointiperusteet sekä niihin liittyvät arviointi- ja todentamisvaatimukset.
      4 artikla
      Tuoteryhmään ”teollisuuden ja laitosten pyykinpesuaineet” sovellettavat ekologiset arviointiperusteet ja niihin liittyvät arviointi- ja todentamisvaatimukset ovat voimassa kuusi vuotta tämän päätöksen tiedoksiantamisesta.
      5 artikla
      Hallinnollisia tarkoituksia varten tuoteryhmälle ”teollisuuden ja laitosten pyykinpesuaineet” annetaan tunnusnumero ”039”.
      6 artikla
      Kumotaan päätös 2012/721/EU.
      7 artikla
      1.   Poiketen siitä, mitä 6 artiklassa säädetään, tuoteryhmään ”teollisuuden ja laitosten pyykinpesuaineet” kuuluvia tuotteita koskevat EU-ympäristömerkkihakemukset, jotka on toimitettu ennen tämän päätöksen tiedoksiantamispäivää, arvioidaan päätöksessä 2012/721/EU vahvistettujen edellytysten mukaisesti.
      2.   Tuoteryhmään ”teollisuuden ja laitosten pyykinpesuaineet” kuuluvia tuotteita koskevat EU-ympäristömerkkihakemukset, jotka on toimitettu kahden kuukauden kuluessa tämän päätöksen tiedoksiantamispäivästä, voivat perustua joko päätöksessä 2012/721/EU tai tässä päätöksessä vahvistettuihin arviointiperusteisiin. Kyseiset hakemukset on arvioitava niiden arviointiperusteiden mukaisesti, joihin ne perustuvat.
      3.   Päätöksessä 2012/721/EU vahvistettujen arviointiperusteiden mukaisesti myönnettyjä EU-ympäristömerkkejä saa käyttää 12 kuukautta tämän päätöksen tiedoksiantamispäivästä.
      8 artikla
      Tämä päätös on osoitettu kaikille jäsenvaltioille.

         Tehty Brysselissä 23 päivänä kesäkuuta 2017.

               Komission puolesta

            Karmenu VELLA

               Komission jäsen

         (1)  EUVL L 27, 30.1.2010, s. 1.

         (2)  Komission päätös 2012/721/EU, annettu 14 päivänä marraskuuta 2012, ekologisista arviointiperusteista EU-ympäristömerkin myöntämiseksi teollisuuden ja laitosten pyykinpesuaineille (EUVL L 326, 24.11.2012, s. 38).

         (3)  Euroopan parlamentin ja neuvoston asetus (EY) N:o 648/2004, annettu 31 päivänä maaliskuuta 2004, pesuaineista (EUVL L 104, 8.4.2004, s. 1).

         (4)  Komission suositus 2011/696/EU, annettu 18 päivänä lokakuuta 2011, nanomateriaalin määritelmästä (EUVL L 275, 20.10.2011, s. 38).

         LIITE

            YLEISET PERIAATTEET

            EU-YMPÄRISTÖMERKIN MYÖNTÄMISPERUSTEET

            Arviointiperusteet EU-ympäristömerkin myöntämiseksi teollisuuden ja laitosten pyykinpesuaineille

         ARVIOINTIPERUSTEET

                     1.

                     Myrkyllisyys vesieliöille

                     2.

                     Biohajoavuus

                     3.

                     Palmuöljyn, palmunsiemenöljyn ja niiden johdannaisten kestävä hankinta

                     4.

                     Aineet, joita ei saa käyttää tai joiden käyttöä on rajoitettu

                     5.

                     Pakkaukset

                     6.

                     Soveltuvuus käyttöön

                     7.

                     Automaattiset annostelujärjestelmät

                     8.

                     Käyttäjille annettavat tiedot

                     9.

                     EU-ympäristömerkin tiedot

               ARVIOINTI JA TODENTAMINEN
         a)   Vaatimukset

         Erityiset arviointi- ja todentamisvaatimukset ilmoitetaan kunkin arviointiperusteen yhteydessä.
         Kun hakijan edellytetään esittävän toimivaltaisille elimille vakuutuksia, asiakirjoja, analyysejä, testausselosteita tai muita todisteita arviointiperusteiden noudattamisesta, nämä voivat olla peräisin hakijalta itseltään ja/tai tämän tavarantoimittajalta/tavarantoimittajilta.
         Toimivaltaisten elinten on tunnustettava ensisijaisesti vakuutukset, jotka ovat sellaisten elinten antamia, jotka on akkreditoitu testaus- ja kalibrointilaboratorioita koskevien yhdenmukaistettujen standardien mukaisesti, sekä sellaisten elinten suorittamat todentamiset, jotka on akkreditoitu tuotteiden, prosessien ja palvelujen sertifiointielimiä koskevien yhdenmukaistettujen standardien mukaisesti. Akkreditoinnissa on noudatettava Euroopan parlamentin ja neuvoston asetusta (EY) N:o 765/2008 (1).
         Tarvittaessa voidaan käyttää muita kuin kullekin vaatimukselle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.
         Toimivaltaiset elimet voivat tarvittaessa pyytää esittämään arviointia ja todentamista tukevia asiakirjoja ja toteuttaa riippumattomia tarkastuksia tai laitosvierailuja.
         Edellytyksenä on, että tuote täyttää kaikki sovellettavat oikeudelliset vaatimukset siinä maassa (niissä maissa), jossa (joissa) tuote on tarkoitus saattaa markkinoille. Hakijan on vakuutettava, että tuote on tämän vaatimuksen mukainen.
         EU-ympäristömerkin verkkosivulla on pesuaineiden valmistusainetietokanta (DID-luettelo), joka sisältää yleisimmät pesuaineisiin ja kosmeettisiin valmisteisiin sisältyvät aineet. Siinä annettuja tietoja on käytettävä kriittisen laimennustilavuuden (CDV) laskennassa ja sisältyvien aineiden biologisen hajoavuuden arvioinnissa. Sellaisten aineiden osalta, joita ei ole lueteltu DID-luettelossa, annetaan ohjeita siitä, miten tarvittavat tiedot lasketaan tai ekstrapoloidaan.
         Toimivaltaiselle elimelle on toimitettava sisältyvien aineiden täydellinen luettelo, josta käy ilmi sisältyvän aineen (mahdollinen) kauppanimi, kemiallinen nimi, CAS-nro, DID-nro, määrä, tehtävä ja olomuoto lopputuotteessa (mukaan lukien veteen liukeneva kalvo).
         Säilöntäaineet ja väriaineet on ilmoitettava pitoisuudesta riippumatta. Muut tuotteeseen sisältyvät aineet on ilmoitettava, jos niiden pitoisuus on vähintään 0,010 painoprosenttia.
         Kaikki tuotteeseen sisältyvät aineet, jotka esiintyvät nanomateriaalien muodossa, on merkittävä luetteloon selkeästi sulkuihin kirjoitetulla sanalla ”nano”.
         Kustakin luettelossa mainitusta sisältyvästä aineesta on toimitettava käyttöturvallisuustiedot Euroopan parlamentin ja neuvoston asetuksen (EY) N:o 1907/2006 (2) mukaisesti. Jos aineen käyttöturvallisuustietoja ei ole saatavilla, koska aine on seoksen osa, hakijan on toimitettava seoksen käyttöturvallisuustiedot.
         b)   Mittaustarkkuuden raja-arvot

         Kaikkien sisältyvien aineiden on täytettävä ekologiset arviointiperusteet, jotka on esitetty taulukossa 1.

            Taulukko 1

            Teollisuuden ja laitosten pyykinpesuaineisiin sisältyviin aineisiin sovellettavat raja-arvot (painoprosentteina) arviointiperusteittain

                     Arviointiperuste

                     Pintaaktiiviset aineet

                     Säilöntäaineet

                     Väriaineet

                     Hajusteet

                     Muut (esim. entsyymit)

                     Myrkyllisyys vesieliöille

                     ≥ 0,010

                     ei raja-arvoa (*1)

                     ei raja-arvoa (*1)

                     ei rajoituksia (*1)

                     ≥ 0,010

                     Biohajoavuus

                     Pinta-aktiiviset aineet

                     ≥ 0,010

                     —

                     —

                     —

                     —

                     Orgaaniset aineet

                     ≥ 0,010

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ≥ 0,010

                     Palmuöljyn kestävä hankinta

                     ≥ 0,010

                     —

                     —

                     —

                     ≥ 0,010

                     Aineet, joita ei saa käyttää tai joiden käyttöä on rajoitettu

                     Aineet, joita ei saa käyttää tai joiden käyttöä on rajoitettu

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     Vaaralliset aineet

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     Erityistä huolta aiheuttavat aineet

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     Hajusteet

                     —

                     —

                     —

                     ei raja-arvoa (*1)

                     —

                     Säilöntäaineet

                     —

                     ei raja-arvoa (*1)

                     —

                     —

                     —

                     Väriaineet

                     —

                     —

                     ei raja-arvoa (*1)

                     —

                     —

                     Entsyymit

                     —

                     —

                     —

                     —

                     ei raja-arvoa (*1)

               VERTAILUANNOS
         Seuraavia annosmääriä käytetään vertailuannoksina laskelmissa, joilla pyritään osoittamaan, onko EU-ympäristömerkin vaatimuksia noudatettu, sekä testaamaan puhdistuskykyä:
         suurin annos, jota valmistaja suosittelee yhdelle kuivalle pyykkikilolle esitettynä grammoina tai milligrammoina pyykkikiloa kohti (g/kg tai ml/kg) kolmen likaisuuden asteen (lievästi likainen, keskilikainen ja erittäin likainen) ja veden kovuuden (pehmeä, keskikova, kova) mukaisesti.
         Kaikkien monikomponenttijärjestelmään kuuluvien tuotteiden käyttömäärät tulee laskea mukaan pahimman mahdollisen tilanteen mukaiseen annosteluun arviointiperusteiden täyttymistä arvioitaessa.

            Esimerkkejä likaisuuden asteesta

                     Likaisuus

                     Likaisuuden aste

                     Lievästi likainen

                     Hotellit: vuodevaatteet ja pyyhkeet jne. (pyyhkeitä voidaan pitää erittäin likaisina)
                     Kankaiset rullakäsipyyhkeet

                     Keskilikainen

                     Työvaatteet: laitokset/vähittäiskauppa/ palvelut jne.
                     Ravintolat: pöytäliinat, servietit jne.
                     Mopit ja matot

                     Erittäin likainen

                     Työvaatteet: teollisuus/keittiöt/ teurastamot jne.
                     Keittiötekstiilit: rievut, astiankuivauspyyhkeet jne.
                     Laitokset kuten sairaalat: vuodevaatteet, lakanat, potilaiden vaatteet, lääkäreiden työasut jne.

            Arviointi ja todentaminen: Hakijan on toimitettava annosteluohjeet sisältävä tuote-etiketti tai tuoteseloste.

            Arviointiperuste 1 – Myrkyllisyys vesieliöille

         Tuotteen kriittinen laimennustilavuus (CDVkrooninen-arvo) ei saa ylittää seuraavia vertailuannosten raja-arvoja.

                     Pehmeä vesi (< 1,5 mmol CaCO3/l)
                     (l/kg pyykkiä)

                     Likaisuuden aste
                     Tuotetyyppi

                     Lievästi likainen

                     Keskilikainen

                     Erittäin likainen

                     Jauhe

                     30 000

                     40 000

                     50 000

                     Neste

                     50 000

                     60 000

                     70 000

                     Monikomponenttijärjestelmä

                     50 000

                     70 000

                     90 000

                     Keskikova vesi (1,5–2,5 mmol CaCO3/l)
                     (l/kg pyykkiä)

                     Likaisuuden aste
                     Tuotetyyppi

                     Lievästi likainen

                     Keskilikainen

                     Erittäin likainen

                     Jauhe

                     40 000

                     60 000

                     80 000

                     Neste

                     60 000

                     75 000

                     90 000

                     Monikomponenttijärjestelmä

                     60 000

                     80 000

                     100 000

                     Kova vesi (> 2,5 mmol CaCO3/l)
                     (l/kg pyykkiä)

                     Likaisuuden aste
                     Tuotetyyppi

                     Lievästi likainen

                     Keskilikainen

                     Erittäin likainen

                     Jauhe

                     50 000

                     75 000

                     90 000

                     Neste

                     75 000

                     90 000

                     120 000

                     Monikomponenttijärjestelmä

                     75 000

                     100 000

                     120 000

            Arviointi ja todentaminen: Hakijan on toimitettava laskelma tuotteen CDVkrooninen-arvosta. EU-ympäristömerkin verkkosivuilla on laskentataulukko CDVkrooninen-arvon laskemista varten.
         Kriittinen laimennustilavuus (CDVkrooninen) lasketaan kullekin sisältyvälle aineelle (i) yhtälöllä:

         missä:

                     annostus(i)

                     :

                     aineen (i) paino (g) vertailuannoksessa

                     DF(i)

                     :

                     aineen (i) hajoamistekijä

                     TFkrooninen(i)

                     :

                     aineen (i) krooninen toksisuustekijä.

               Muuttujien DF(i) ja TFkrooninen(i) arvot annetaan DID-luettelon ajantasaisimmassa A-osassa. Jos sisältyvää ainetta ei ole lueteltu DID-luettelon A-osassa, on hakijan arvioitava muuttujien arvot DID-luettelon B-osassa kuvatulla tavalla. Arvioon on liitettävä asiaa koskevat asiakirjat.
         Koska tietyt aineet hajoavat pesuprosessissa, seuraaviin aineisiin sovelletaan erillisiä sääntöjä:

                     —

                     vetyperoksidi (H2O2) – ei sisällytetä CDV:tä koskeviin laskelmiin

                     —

                     peretikkahappo – sisällytetään laskelmiin ”etikkahappona”.

            Arviointiperuste 2 – Biohajoavuus

         a)   Pinta-aktiivisten aineiden biohajoavuus

         Kaikkien pinta-aktiivisten aineiden on oltava helposti hajoavia (aerobisesti).
         Kaikkien vesiympäristölle vaarallisiksi luokiteltujen pinta-aktiivisten aineiden, jotka kuuluvat välittömän vaaran kategoriaan 1 (H400) tai kroonisen vaaran kategoriaan 3 (H412) Euroopan parlamentin ja neuvoston asetuksen (EY) N:o 1272/2008 (3) mukaisesti, on lisäksi oltava anaerobisesti biologisesti hajoavia.
         b)   Orgaanisten yhdisteiden biohajoavuus

         Sellaisen orgaanisen aineksen, joka ei ole aerobisesti biologisesti hajoavaa (ei nopeasti biohajoava, aNBO) tai anaerobisesti biohajoavaa (anNBO), määrä tuotteessa ei saa ylittää seuraavia vertailuannoksen raja-arvoja:

                        aNBO (g/pyykkikilo)

                                 Pehmeä vesi (< 1,5 mmol CaCO3/l)

                                 Likaisuuden aste
                                 Tuotetyyppi

                                 Lievästi likainen

                                 Keskilikainen

                                 Erittäin likainen

                                 Jauhe

                                 0,70

                                 1,10

                                 1,40

                                 Neste

                                 0,50

                                 0,60

                                 0,70

                                 Monikomponenttijärjestelmä

                                 1,25

                                 1,75

                                 2,50

                                 Keskikova vesi (1,5–2,5 mmol CaCO3/l)

                                 Likaisuuden aste
                                 Tuotetyyppi

                                 Lievästi likainen

                                 Keskilikainen

                                 Erittäin likainen

                                 Jauhe

                                 1,10

                                 1,40

                                 1,75

                                 Neste

                                 0,60

                                 0,70

                                 0,90

                                 Monikomponenttijärjestelmä

                                 1,75

                                 2,50

                                 3,75

                                 Kova vesi (> 2,5 mmol CaCO3/l)

                                 Likaisuuden aste
                                 Tuotetyyppi

                                 Lievästi likainen

                                 Keskilikainen

                                 Erittäin likainen

                                 Jauhe

                                 1,40

                                 1,75

                                 2,20

                                 Neste

                                 0,70

                                 0,90

                                 1,20

                                 Monikomponenttijärjestelmä

                                 2,50

                                 3,75

                                 4,80

                        anNBO (g/pyykkikilo)

                                 Pehmeä vesi (< 1,5 mmol CaCO3/l)

                                 Likaisuuden aste
                                 Tuotetyyppi

                                 Lievästi likainen

                                 Keskilikainen

                                 Erittäin likainen

                                 Jauhe

                                 0,70

                                 1,10

                                 1,40

                                 Neste

                                 0,50

                                 0,60

                                 0,70

                                 Monikomponenttijärjestelmä

                                 1,25

                                 1,75

                                 2,50

                                 Keskikova vesi (1,5–2,5 mmol CaCO3/l)

                                 Likaisuuden aste
                                 Tuotetyyppi

                                 Lievästi likainen

                                 Keskilikainen

                                 Erittäin likainen

                                 Jauhe

                                 1,10

                                 1,40

                                 1,75

                                 Neste

                                 0,60

                                 0,70

                                 0,90

                                 Monikomponenttijärjestelmä

                                 1,75

                                 2,50

                                 3,75

                                 Kova vesi (> 2,5 mmol CaCO3/l)

                                 Likaisuuden aste
                                 Tuotetyyppi

                                 Lievästi likainen

                                 Keskilikainen

                                 Erittäin likainen

                                 Jauhe

                                 1,40

                                 1,75

                                 2,20

                                 Neste

                                 0,70

                                 0,90

                                 1,20

                                 Monikomponenttijärjestelmä

                                 2,50

                                 3,75

                                 4,80

            Arviointi ja todentaminen: Hakijan on toimitettava asiakirjat pinta-aktiivisten aineiden hajoavuudesta sekä laskelma tuotteen aNBO- ja anNBO-arvoista. EU-ympäristömerkin verkkosivulla on laskentataulukko aNBO- ja anNBO-arvojen laskemiseksi.
         Pinta-aktiivisten aineiden hajoavuuden ja orgaanisten yhdisteiden aNBO- ja anNBO-arvojen osalta on viitattava ajantasaisimpaan DID-luetteloon.
         Niistä sisältyvistä aineista, joita ei ole mainittu DID-luettelon A-osassa, on esitettävä julkaisuista tai muista lähteistä saadut asiaankuuluvat tiedot tai asianmukaiset testitulokset, jotka osoittavat niiden olevan aerobisesti ja anaerobisesti biohajoavia, kuten luettelon B-osassa kuvataan.
         Edellä mainittujen hajoavuutta koskevien asiakirjojen puuttuessa muu sisältyvä aine kuin pinta-aktiivinen aine voidaan vapauttaa anaerobista hajoavuutta koskevasta vaatimuksesta, jos jokin seuraavista kolmesta vaihtoehdosta täyttyy:

                     1)

                     Aine on helposti hajoava ja sillä on matala adsorptio (A < 25 %).

                     2)

                     Aine on helposti hajoava ja sillä on korkea desorptio (D > 75 %).

                     3)

                     Aine on helposti hajoava eikä se ole biokertyvä (4).

               Adsorptiota/desorptiota koskeva testaus on tehtävä OECD-testimenetelmän 106 mukaisesti.

            Arviointiperuste 3 – Palmuöljyn, palmunsiemenöljyn ja niiden johdannaisten kestävä hankinta

         Tuotteisiin sisältyvät aineet, jotka ovat peräisin palmuöljystä tai palmunsiemenöljystä, on hankittava kestävää tuotantoa koskevan sertifiointijärjestelmän vaatimukset täyttävältä tilalta. Sertifiointijärjestelmän on oltava useista sidosryhmistä muodostuvien järjestöjen vaatimusten mukainen, sillä on oltava laaja jäsenpohja, mukaan lukien kansalaisjärjestöt, teollisuus, ja valtionhallinto, ja siinä on käsiteltävä ympäristövaikutuksia, mukaan lukien maaperään, luonnon monimuotoisuuteen, orgaanisen hiilen varastoihin sekä luonnonvarojen suojeluun kohdistuvat vaikutukset.

            Arviointi ja todentaminen: Hakijan on esitettävä kolmannen osapuolen todistusten ja alkuperäketjun avulla todisteet siitä, että sisältyvien aineiden valmistuksessa käytetty palmuöljy ja palmunsiemenöljy on hankittu kestävästi hoidetuilta tiloilta.
         Hyväksyttäviä sertifikaatteja ovat muun muassa RSPO-järjestön (Roundtable for Sustainable Palm Oil) sertifikaatti (toimitusketjun yksilöinti/erilläänpito/massatase) tai minkä tahansa vastaavan tai vaatimuksiltaan tiukemman kestävän tuotannon järjestelmän sertifikaatit.
         Palmuöljyn ja palmunsiemenöljyn kemiallisten johdannaisten osalta voidaan käyttää kestävyyden osoittamiseen book and claim -järjestelmiä, kuten Green Palm -sertifikaatit tai vastaavat. Hakijan on toimitettava vuotuinen raportti (Annual Communications of Progress, ACOP), jossa ilmoitetaan viimeisimmän vuotuisen myyntijakson aikana hankitut ja lunastetut Green Palm -sertifikaatit.

            Arviointiperuste 4 – Aineet, joita ei saa käyttää tai joiden käyttöä on rajoitettu

         a)   Aineet, joita ei saa käyttää tai joiden käyttöä on rajoitettu

         i)   Aineet, joita ei saa käyttää

         Tuote ei saa sisältää seuraavia aineita pitoisuudesta riippumatta:

                     —

                     alkyylifenolietoksylaatit (APEO) ja muut alkyylifenolijohdannaiset

                     —

                     atranoli

                     —

                     kloroatranoli

                     —

                     dietyleenitriamiinipentaetikkahappo (DTPA)

                     —

                     etyleenidiamiinitetraetikkahappo (EDTA) ja sen suolat

                     —

                     ormaldehydi ja formaldehydiä vapauttavat aineet (esimerkiksi 2-bromi-2-nitropropaani-1,3-dioli, 5-bromo-5-nitro-1,3-dioksaani, natriumhydroksimetyyliglysinaatti, diatsolinidyyliurea) lukuun ottamatta tuotteeseen sisältyvässä aineessa enintään 0,010 painoprosentin pitoisuutena esiintyviä polyalkoksikemiaan perustuvien pinta-aktiivisten aineiden sisältämiä formaldehydiepäpuhtauksia

                     —

                     glutaarialdehydi

                     —

                     hydroksi-isoheksyyli-3-syklohekseeni-karboksialdehydi (HICC)

                     —

                     muoviset mikrohiukkaset

                     —

                     nanohopea

                     —

                     nitromyskit ja polysykliset myskit

                     —

                     perfluoratut alkylaatit

                     —

                     rodamiini B

                     —

                     kvaternaariset ammoniumsuolat, jotka eivät ole nopeasti biohajoavia

                     —

                     reaktiiviset klooriyhdisteet

                     —

                     triklosaani

                     —

                     3-jodi-2-propynyylibutyylikarbamaatti.

            Arviointi ja todentaminen: Hakijan on toimitettava allekirjoitettu vakuutus perusteen noudattamisesta ja tarvittaessa sitä tukevat toimittajien vakuutukset, joissa vahvistetaan, että tuote ei sisällä lueteltuja aineita pitoisuudesta riippumatta.
         ii)   Aineet, joiden käyttöä on rajoitettu

         Tuotteessa ei saa olla seuraavia aineita ilmoitettua pitoisuutta enemmän:

                     —

                     2-metyyli-2H-isotiatsol-3-oni: 0,0050 painoprosenttia

                     —

                     1,2-bentsisotiatsol-3(2H)-oni: 0,0050 painoprosenttia

                     —

                     5-kloori-2-metyyli-4-isotiatsolin-3-oni/2-metyyli-4-isotiatsolin-3-oni: 0,0015 painoprosenttia.

               Alkuainefosforina laskettava fosforin (P) kokonaispitoisuus rajoitetaan seuraavasti:

                     —

                     0,50 g/kg lievästi likaista pyykkiä

                     —

                     1,00 g/kg keskilikaista pyykkiä

                     —

                     1,50 g/kg erittäin likaista pyykkiä.

               Niiden hajusteiden pitoisuus, joihin sovelletaan asetuksessa (EY) N:o 648/2004 säädettyä ilmoitusvaatimusta, ei saa olla ≥ 0,010 painoprosenttia ainetta kohden.

            Arviointi ja todentaminen:

         Hakijan on toimitettava seuraavat asiakirjat:

                     a)

                     Jos käytetään isotiatsolinoneja, allekirjoitettu vakuutus arviointiperusteiden noudattamisesta ja tarvittaessa sitä tukevat toimittajien vakuutukset, joissa vahvistetaan, että käytettyjen isotiatsolinonien pitoisuus on asetettujen raja-arvojen mukainen tai niitä pienempi.

                     b)

                     Allekirjoitettu vakuutus arviointiperusteiden noudattamisesta ja tarvittaessa sitä tukevat toimittajien vakuutukset, joissa vahvistetaan, että alkuainefosforin kokonaismäärä on asetettujen raja-arvojen mukainen tai niitä pienempi. Tuotteen sisältämän fosforin kokonaismäärän laskelmien tulee olla vakuutuksen liitteenä.

                     c)

                     Allekirjoitettu vakuutus arviointiperusteiden noudattamisesta ja tarvittaessa sitä tukevat toimittajien vakuutukset tai asiakirjat, joissa vahvistetaan, että niiden hajusteiden pitoisuus, joihin sovelletaan asetuksessa (EY) N:o 648/2004 säädettyä ilmoitusvaatimusta, ei ylitä asetettuja raja-arvoja.

               b)   Vaaralliset aineet

         i)   Lopputuote

         Lopputuotetta ei saa luokitella eikä merkitä akuutisti myrkylliseksi, elinkohtaisesti myrkylliseksi, hengitysteitä tai ihoa herkistäväksi, syöpää aiheuttavaksi, perimää vaurioittavaksi, lisääntymiselle vaaralliseksi tai vesiympäristölle vaaralliseksi Euroopan parlamentin ja neuvoston asetuksen (EY) N:o 1272/2008 liitteen I ja taulukossa 2 olevan luettelon mukaisesti, lukuun ottamatta seuraavaa:

                     —

                     valkaisuaineena käytettävää peretikkahappoa ja vetyperoksidia sisältävät tuotteet voidaan luokitella ja merkitä vesiympäristölle vaarallisiksi [krooninen vaara, kategoria 1 (H410), krooninen vaara, kategoria 2 (H411) ja krooninen vaara, kategoria 3(H412)], jos luokittelu ja merkintä johtuvat näiden aineiden esiintymisestä.

               ii)   Sisältyvät aineet

         Sisältyvien aineiden pitoisuuden lopputuotteessa on oltava alle 0,010 painoprosenttia, jos nämä tuotteet ovat myrkyllisten, vesiympäristölle vaarallisten, hengitysteitä tai ihoa herkistävien, syöpää aiheuttavien, perimää vaurioittavien tai lisääntymiselle vaarallisten aineiden luokitteluperusteiden mukaisia asetuksen (EY) N:o 1272/2008 liitteen I ja taulukon 2 luettelon mukaisesti.
         Jos asetuksen (EY) N:o 1272/2008 10 artiklan mukaisesti määritetyt yleiset tai erityiset pitoisuuksien raja-arvot ovat tiukemmat, on sovellettava niitä.

            Taulukko 2

            Rajoitetut vaaraluokitukset ja niiden ryhmittely

                     Akuutti myrkyllisyys

                     Kategoriat 1 ja 2

                     Kategoria 3

                     H300 Tappavaa nieltynä

                     H301 Myrkyllistä nieltynä

                     H310 Tappavaa joutuessaan iholle

                     H311 Myrkyllistä joutuessaan iholle

                     H330 Tappavaa hengitettynä

                     H331 Myrkyllistä hengitettynä

                     H304 Voi olla tappavaa nieltynä ja joutuessaan hengitysteihin

                     EUH070 Myrkyllistä joutuessaan silmään

                     Elinkohtainen myrkyllisyys

                     Kategoria 1

                     Kategoria 2

                     H370 Vahingoittaa elimiä

                     H371 Saattaa vahingoittaa elimiä

                     H372 Vahingoittaa elimiä pitkäaikaisessa tai toistuvassa altistumisessa

                     H373 Saattaa vahingoittaa elimiä pitkäaikaisessa tai toistuvassa altistumisessa

                     Hengitysteiden ja ihon herkistyminen

                     Kategoria 1A/1

                     Kategoria 1B

                     H317 Voi aiheuttaa allergisen ihoreaktion

                     H317 Voi aiheuttaa allergisen ihoreaktion

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     Syöpää aiheuttava, perimää vaurioittava tai lisääntymiselle vaarallinen

                     Kategoriat 1A ja 1B

                     Kategoria 2

                     H340 Saattaa aiheuttaa perimävaurioita

                     H341 Epäillään aiheuttavan perimävaurioita

                     H350 Saattaa aiheuttaa syöpää

                     H351 Epäillään aiheuttavan syöpää

                     H350i Saattaa aiheuttaa syöpää hengitettynä

                     H360F Saattaa heikentää hedelmällisyyttä

                     H361f Epäillään heikentävän hedelmällisyyttä

                     H360D Voi vaurioittaa sikiötä

                     H361d Epäillään vaurioittavan sikiötä

                     H360FD Saattaa heikentää hedelmällisyyttä. Voi vaurioittaa sikiötä

                     H361fd Epäillään heikentävän hedelmällisyyttä. Epäillään vaurioittavan sikiötä

                     H360Fd Saattaa heikentää hedelmällisyyttä. Epäillään vaurioittavan sikiötä

                     H362 Saattaa aiheuttaa haittaa rintaruokinnassa oleville lapsille

                     H360Df Voi vaurioittaa sikiötä. Epäillään heikentävän hedelmällisyyttä

                     Vesiympäristölle vaarallinen

                     Kategoriat 1 ja 2

                     Kategoriat 3 ja 4

                     H400 Erittäin myrkyllistä vesieliöille

                     H412 Haitallista vesieliöille, pitkäaikaisia haittavaikutuksia

                     H410 Erittäin myrkyllistä vesieliöille, pitkäaikaisia haittavaikutuksia

                     H413 Saattaa aiheuttaa pitkäaikaisia haittavaikutuksia vesieliöille

                     H411 Myrkyllistä vesieliöille, pitkäaikaisia haittavaikutuksia

                     Vaarallista otsonikerrokselle

                     H420 Vaarallista otsonikerrokselle

               Tätä arviointiperustetta ei sovelleta asetuksen (EY) N:o 1907/2006 2 artiklan 7 kohdan a ja b alakohdan soveltamisalaan kuuluviin mainitun asetuksen liitteessä IV ja V lueteltuihin sisältyviin aineisiin, jotka on vapautettu rekisteröintiä, jatkokäyttäjää ja arviointivaatimuksia koskevien säännösten soveltamisesta. Sen määrittämiseksi, sovelletaanko tätä vapautusta, hakijan on selvitettävä kaikki tuotteeseen sisältyvät aineet, joiden pitoisuus on yli 0,010 painoprosenttia.
         Taulukon 3 aineet ja seokset on vapautettu vaatimuksesta 4(b)(ii).

            Taulukko 3

            Vapautuksen saaneet aineet

                     Aine

                     Vaaralauseke

                     Pinta-aktiiviset aineet

                     H400 Erittäin myrkyllistä vesieliöille

                     H412 Haitallista vesieliöille, pitkäaikaisia haittavaikutuksia

                     Subtilisiini

                     H400 Erittäin myrkyllistä vesieliöille

                     H411 Myrkyllistä vesieliöille, pitkäaikaisia haittavaikutuksia

                     Entsyymit (*2)

                     H317 Voi aiheuttaa allergisen ihoreaktion

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     ε-Ftaali-imidi-peroksi-heksaanihappo (PAP) valkaisuaineena käytettynä, enimmäispitoisuus 0,6 g/kg pyykkiä.

                     H400 Erittäin myrkyllistä vesieliöille

                     H412 Haitallista vesieliöille, pitkäaikaisia haittavaikutuksia

                     Valkaisuaineena käytetty peretikkahappo/vetyperoksidi

                     H400 Erittäin myrkyllistä vesieliöille

                     H410 Erittäin myrkyllistä vesieliöille, pitkäaikaisia haittavaikutuksia

                     H412 Haitallista vesieliöille, pitkäaikaisia haittavaikutuksia

                     NTA epäpuhtautena MGDA:ssa ja GLDA:ssa (*3)

                     H351 Epäillään aiheuttavan syöpää

            Arviointi ja todentaminen: Hakijan on osoitettava, että arviointiperustetta on noudatettu lopputuotteessa ja kaikissa sisältyvissä aineissa, joiden pitoisuus lopputuotteessa on yli 0,010 painoprosenttia. Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedot, joissa vahvistetaan, että yksikään näistä aineista ei täytä perusteita yhden tai useamman taulukossa 2 luetellun vaaralausekkeen mukaiselle luokittelulle niissä muodoissa tai fysikaalisissa olomuodoissa, joissa ne esiintyvät tuotteessa.
         Asetuksen (EY) N:o 1907/2006 liitteissä IV ja V lueteltujen, mainitun asetuksen 2 artiklan 7 kohdan a ja b alakohdan mukaisesti rekisteröintivelvoitteista vapautettujen aineiden osalta hakijan asiaa koskeva vakuutus riittää.
         Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedot, joissa vahvistetaan tuotteiden sisältävän aineita, jotka täyttävät poikkeusta koskevat edellytykset.
         c)   Erityistä huolta aiheuttavat aineet

         Lopputuote ei saa sisältää aineita, jotka on tunnistettu asetuksen (EY) N:o 1907/2006 59 artiklan 1 kohdassa kuvatun menettelyn mukaisesti erityistä huolta aiheuttavien aineiden luetteloon kuuluviksi aineiksi.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedot, joissa vahvistetaan, että tuotteet eivät sisällä mitään luetteloon kuuluvia aineita.
         Hakijan on viitattava viimeisimpään hakemuksen jättöajankohtana julkaistuun erityistä huolta herättävien aineiden luetteloon.
         d)   Hajusteet

         Kaikki valmistuksessa käytettävät aineet, joita lisätään tuotteeseen hajusteina, on valmistettava ja niitä on käsiteltävä Kansainvälisen hajusteliiton (IFRA) käytännesääntöjen mukaisesti: http://www.ifraorg.org (5). Valmistajan on noudatettava IFRAn suosituksia, jotka koskevat aineiden käyttökieltoa, käytön rajoittamista ja erityisiä puhtausvaatimuksia.

            Arviointi ja todentaminen: Toimittajan tai tarvittaessa hajusteiden valmistajan on toimitettava allekirjoitettu vakuutus tämän arviointiperusteen noudattamisesta.
         e)   Säilöntäaineet

                     i)

                     Tuote saa sisältää säilöntäaineita ainoastaan sen säilyvyyden parantamiseksi ja pelkästään tätä tarkoitusta varten asianmukaisesti annosteltuna. Tämä ei koske pinta-aktiivisia aineita, joilla voi olla myös biosidiominaisuuksia.

                     ii)

                     Tuote voi sisältää säilöntäaineita edellyttäen, että ne eivät ole biokertyviä. Säilöntäainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa.

                     iii)

                     Pakkauksessa tai muissa tuote-esitteissä ei saa väittää tai antaa ymmärtää, että tuotteella on mikrobeja tuhoava tai desinfioiva vaikutus.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedot kaikista lisätyistä säilöntäaineista ja tiedot BCF- tai log Kow -arvoista. Hakijan on lisäksi toimitettava graafinen esitys pakkauksesta.
         f)   Väriaineet

         Tuotteen väriaineet eivät saa olla biokertyviä.
         Väriainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa. Mikäli väriaine on hyväksytty käytettäväksi elintarvikkeissa, ei mahdollista biokertyvyyttä tarvitse selvittää.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedot kaikista lisätyistä väriaineista ja tiedot BCF- tai log Kow -arvoista taikka asiakirjat sen varmistamiseksi, että väriaine on hyväksytty käytettäväksi elintarvikkeissa.
         g)   Entsyymit

         Ainoastaan kapseloituja (kiinteässä muodossa olevia) entsyymejä ja entsyyminesteitä/-lietteitä saa käyttää.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedot kaikista lisätyistä entsyymeistä.

            Arviointiperuste 5 – Pakkaukset

         a)   Pakkausten vastaanottojärjestelmä

         Jos tuote toimitetaan pakkauksessa, joka kuuluu vastaanottojärjestelmään, tuote vapautetaan perusteen 5 b) ja c) kohdan vaatimuksista.

            Arviointi ja todentaminen: Hakijan on toimitettava allekirjoitettu vakuutus perusteiden noudattamisesta sekä asiakirjat, joissa kuvataan tai osoitetaan, että käytössä on pakkausten vastaanottojärjestelmä.
         b)   Paino–hyötysuhde (WUR)

         Tuotteen paino–hyötysuhde lasketaan ainoastaan primääripakkaukselle, eikä se saa ylittää seuraavia vertailuannoksen arvoja.

                     Veden kovuus
                     Tuotetyyppi

                     Pehmeä
                     < 1,5 mmol CaCO3/l
                     (g/kg pyykkiä)

                     Keskikova
                     1,5–2,5 mmol CaCO3/l
                     (g/kg pyykkiä)

                     Kova
                     > 2,5 mmol CaCO3/l
                     (g/kg pyykkiä)

                     Jauheet

                     1,5

                     2,0

                     2,5

                     Nesteet

                     2,0

                     2,5

                     3,0

               Primääripakkaukset, jotka on valmistettu yli 80-prosenttisesti kierrätysmateriaalista, on vapautettu tästä vaatimuksesta.

            Arviointi ja todentaminen: Hakijan on toimitettava laskelma tuotteen paino–hyötysuhteesta. Jos tuotetta myydään erilaisissa pakkauksissa (erilaisina määrinä), laskelma on toimitettava kustakin sellaisesta pakkauskoosta, jolle EU-ympäristömerkki myönnetään.
         Paino–hyötysuhde lasketaan yhtälöllä:

            WUR = Σ ((Wi
             + Ui
            )/(Di
             * Ri
            ))
         jossa

                     Wi

                     :

                     kuluttajapakkauksen (i) paino (g)

                     Ui

                     :

                     kuluttajapakkauksen (i) sisältämän, muusta kuin kierrätetystä materiaalista valmistetun pakkauksen paino (g) Ui = Wi, jollei hakija pysty asiakirjoin osoittamaan muuta

                     Di

                     :

                     kuluttajapakkaukseen (i) sisältyvien vertailuannosten määrä

                     Ri

                     :

                     uudelleentäyttöindeksi. Ri = 1 (pakkausta ei käytetä uudelleen samaan tarkoitukseen) tai Ri = 2 (jos hakija voi osoittaa, että pakkauskomponenttia voidaan käyttää uudelleen samaan tarkoitukseen ja että se myy täyttöpakkauksia).

               Hakijan on toimitettava arviointiperusteen noudattamisesta allekirjoitettu vakuutus, jossa vahvistetaan kierrätysmateriaalin määrä, sekä asianmukaiset asiakirjat. Pakkausta pidetään kierrätettynä, jos pakkauksen valmistukseen käytetty raaka-aine on kerätty pakkausten valmistajilta jakeluvaiheessa tai kuluttajavaiheessa.
         d)   Kierrätettävyyden suunnittelu

         Muoviset pakkaukset on suunniteltava tehokkaan kierrätyksen helpottamiseksi siten, että vältetään epäpuhtauksia sekä yhteensopimattomia materiaaleja, joiden tiedetään estävän erottelua tai uudelleenkäsittelyä tai heikentävän kierrätettävän materiaalin laatua. Etiketeissä tai vyötteissä, sulkimessa taikka eristepäällysteissä ei saa olla erikseen taikka yhdistettynä taulukossa 4 lueteltuja materiaaleja tai osia. Pumppumekanismit (mukaan lukien sumutteissa olevat) on vapautettu tästä vaatimuksesta.

            Taulukko 4

            Materiaalit ja osat, joita ei saa käyttää pakkausten osissa

                     Pakkauksen osa

                     Kielletyt materiaalit ja osat (*4)

                     Etiketti tai vyöte

                                 —

                                 PS-etiketti tai vyöte yhdessä PET-, PP- tai HDPE-pullon kanssa

                                 —

                                 PVC-etiketti tai vyöte yhdessä PET-, PP- tai HDPE-pullon kanssa

                                 —

                                 PETG-etiketti tai vyöte yhdessä PET-pullon kanssa

                                 —

                                 Muut vyötteiden/etikettien muovimateriaalit, joiden tiheys > 1 g/cm3, yhdessä PET-pullon kanssa

                                 —

                                 Muut vyötteiden tai etikettien muovimateriaalit, joiden tiheys < 1 g/cm3, yhdessä PP- tai HDPE-pullon kanssa

                                 —

                                 Etiketti tai vyöte, joka on metalloitu tai hitsattu pakkauksen runkoon (mould labelling)

                     Suljin

                                 —

                                 PS-suljin yhdessä PET-, HDPE- tai PP-pullon kanssa

                                 —

                                 PVC-suljin yhdessä PET-, PP- tai HDPE-pullon kanssa

                                 —

                                 PETG-sulkimet tai suljinmateriaali, jonka tiheys > 1 g/cm3, yhdessä PET-pullon kanssa

                                 —

                                 Metallista, lasista tai EVA:sta valmistetut sulkimet, jotka eivät ole helposti erotettavissa pullosta

                                 —

                                 Silikonista tehdyt sulkimet. Silikonisulkimet, joiden tiheys on < 1 g/cm3, yhdessä PET-pullon kanssa, sekä silikonisulkimet, joiden tiheys on > 1 g/cm3, yhdessä PEHD- tai PP-pullon kanssa, on vapautettu.

                                 —

                                 Metallifoliot tai -sinetit, jotka pysyvät kiinni pullossa tai sen sulkimessa sen jälkeen, kun tuote on avattu

                     Eristyspinnoitukset

                     Polyamidi, funktionaaliset polyolefiinit, metallisoidut ja valon kulkua estävät eristeet

            Arviointi ja todentaminen: Hakijan on toimitettava arviointiperusteiden noudattamisesta allekirjoitettu vakuutus, josta käy ilmi pakkausmateriaalin, mukaan lukien tarvittaessa säiliö, etiketti tai vyöte, liimat, suljin ja suojapäällyste, koostumus, sekä valokuvat tai tekniset piirustukset primaaripakkauksesta.

            Arviointiperuste 6 – Soveltuvuus käyttöön

         Tuotteella on oltava tyydyttävä pesuteho valmistajan suosittelemassa alhaisimmassa pesulämpötilassa ja alhaisimmalla annostuksella veden kovuudesta riippuen EU-ympäristömerkin verkkosivuilla (6) olevan ”Teollisuuden ja laitosten pyykinpesuaineiden suorituskyvyn puitetestin” mukaisesti.

            Arviointi ja todentaminen: Hakijan on toimitettava asiakirjat, joista käy ilmi, että tuote on testattu puitetestissä määritellyissä olosuhteissa ja että tulosten mukaan tuote on saavuttanut vähintään pesuteholle asetetun vähimmäistason. Hakijan on tarvittaessa toimitettava asiakirjat, joista käy ilmi, että asiaan kuuluviin testaus- ja kalibrointilaboratorioita koskeviin yhdenmukaistettuihin standardeihin sisältyvät laboratoriota koskevat vaatimukset täyttyvät.
         Testauksessa voidaan käyttää vastaavaa suorituskykytestiä, jos toimivaltainen elin on arvioinut ja hyväksynyt vastaavuuden.

            Arviointiperuste 7 – Automaattiset annostelujärjestelmät

         Hakijan on varmistettava, että monikomponenttijärjestelmissä tuotetta käytetään automaattisessa ja valvotussa annostelujärjestelmässä.
         Jotta automaattisissa annostelujärjestelmissä voidaan varmistaa oikea annostelu, luvan voimassaoloaikana on suoritettava vähintään kerran vuodessa asiakaskäynti kaikissa tiloissa, joissa tuotetta käytetään. Käynteihin on sisällyttävä annostelulaitteen kalibrointi. Asiakaskäynnit voi tehdä kolmas osapuoli.

            Arviointi ja todentaminen: Hakijan on toimitettava allekirjoitettu vakuutus perusteiden noudattamisesta sekä kuvaus asiakaskäyntien sisällöstä, tekijästä ja tiheydestä.

            Arviointiperuste 8 – Käyttäjille annettavat tiedot

         Tuotteeseen on liitettävä asianmukaista käyttöä koskevat ohjeet tuotteen puhdistustehon maksimoimiseksi, jätteen määrän minimoimiseksi sekä vesien pilaantumisen ja luonnonvarojen käytön vähentämiseksi. Ohjeet voidaan esittää tekstimuodossa, kuvina tai symboleina ja niihin on sisällyttävä seuraavat tiedot:

                     a)

                        Annosteluohjeet

                     Annosteluohjeisiin tulee sisältyä annos grammoina tai millilitroina ja/tai jonakin muuna tai vaihtoehtoisena mittayksikkönä (esimerkiksi korkkeina, sumutteena) sekä veden kovuuden vaikutus annoksen kokoon.
                     Tätä vaatimusta ei sovelleta monikomponenttituotteisiin, jotka annostellaan automaattisella annostelujärjestelmällä.
                     Tiedoista on käytävä ilmi yleisin veden kovuus sillä alueella, jolla tuote on tarkoitus saattaa markkinoille, tai tiedot siitä, mistä veden kovuustason voi tarkistaa.

                     b)

                        Pakkauksen hävittämistä koskeva tieto

                     Primääripakkaukseen on sisällyttävä tiedot uudelleenkäytöstä, kierrätyksestä ja pakkauksen asianmukaisesta hävittämisestä.

                     c)

                        Ympäristöä koskeva tieto

                     Kuluttajapakkauksessa on oltava maininta asianmukaisen annostelun ja alhaisimman suositellun lämpötilan käytön tärkeydestä energian- ja vedenkulutuksen minimoimiseksi ja veden pilaantumisen vähentämiseksi.
                     Jos lopputuote sisältää peretikkahappoa ja vetyperoksidia valkaisuaineena ja tuote on luokiteltu ja merkitty, primääripakkauksessa tai teknisessä tuotetiedotteessa on oltava maininta siitä, että luokitus ja merkintä johtuvat peretikkahaposta ja vetyperoksidista, jotka muuttuvat pesemisprosessissa luokittelemattomiksi aineiksi.

            Arviointi ja todentaminen: Hakijan on toimitettava allekirjoitettu vakuutus tämän arviointiperusteen täyttymisestä sekä malli tuotteen merkinnöistä.

            Arviointiperuste 9 – EU-ympäristömerkin tiedot

         Logon olisi oltava näkyvillä ja luettavissa. EU-ympäristömerkin rekisteröinti-/lisenssinumero on merkittävä tuotteeseen, ja numeron on oltava luettavissa ja selkeästi näkyvillä.
         Hakija voi sisällyttää etikettiin valinnaisen tekstikentän, jossa on seuraava teksti:

                     —

                     vähäinen vaikutus vesiympäristöön (ei mainita, jos lopputuotteen luokitus ja merkintä johtuvat siitä, että tuote sisältää peretikkahappoa ja vetyperoksidia)

                     —

                     rajoitettu määrä vaarallisia aineita

                     —

                     pesuteho testattu.

            Arviointi ja todentaminen: Hakijan on toimitettava allekirjoitettu vakuutus tämän arviointiperusteen täyttymisestä sekä tuotteen merkintöjen malli tai graafinen esitys, josta ilmenee EU-ympäristömerkin sijoituspaikka.

            (1)  Euroopan parlamentin ja neuvoston asetus (EY) N:o 765/2008, annettu 9 päivänä heinäkuuta 2008, tuotteiden kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston asetuksen (ETY) N:o 339/93 kumoamisesta, EUVL L 218, 13.8.2008, s. 30.

            (2)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

            (*1)  Merkinnällä ”ei raja-arvoa” tarkoitetaan kaikkia tarkoituksella lisättyjä aineita, sivutuotteita ja raaka-aineiden epäpuhtauksia (analyyttinen määritysraja) pitoisuudesta riippumatta.

            —= Ei sovelleta

            (3)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

            (4)  Ainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa.

            (*2)  Mukaan lukien stabilointiaineet ja muut valmisteiden apuaineet.

            (*3)  NTA:n pitoisuuden näissä raaka-aineissa on oltava alle 0,2 prosenttia eikä lopputuotteen yhteenlaskettu NTA:n kokonaispitoisuus saa ylittää 0,10:tä prosenttia.

            (5)  Saatavilla IFRAn nettisivulla http://www.ifraorg.org.

            (*4)  EVA – etyleenivinyyliasetaatti, HDPE – HD-polyetyleeni, PET – polyetyleenitereftalaatti, PETG – glykoli-modifioitu polyetyleenitereftalaatti, PP – polypropeeni, PS – polystyreeni, PVC – polyvinyylikloridi

            (6)  Saatavilla osoitteessa [EU-ympäristömerkin verkkosivun URL-osoite lisätään myöhemmin – tällä hetkellä kaikki ehdotetut asiakirjat ovat saatavissa teknisessä kertomuksessa.]


title: 2013/570/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan kemikaaliviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/209

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan kemikaaliviraston talousarvion toteuttamisesta varainhoitovuonna 2011
   (2013/570/EU)
   EUROOPAN PARLAMENTTI, joka

               —

               ottaa huomioon Euroopan kemikaaliviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan kemikaaliviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan kemikaaliviraston perustamisesta annetun Euroopan parlamentin ja neuvoston asetuksen (EY) N:o 1907/2006 (4) ja erityisesti sen 97 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0097/2013),

               1.

               myöntää Euroopan kemikaaliviraston pääjohtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan kemikaaliviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 73.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 396, 30.12.2006, s. 1.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan kemikaaliviraston talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan kemikaaliviraston varainhoitovuoden 2011 lopullisen tilinpäätöksen,

                  —

                  ottaa huomioon tilintarkastustuomioistuimen kertomuksen Euroopan kemikaaliviraston tilinpäätöksestä varainhoitovuodelta 2011 sekä viraston vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan kemikaaliviraston perustamisesta annetun Euroopan parlamentin ja neuvoston asetuksen (EY) N:o 1907/2006 (4) ja erityisesti sen 97 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0097/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan kemikaaliviraston, jäljempänä ’virasto’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2012 viraston pääjohtajalle vastuuvapauden viraston talousarvion toteuttamisesta varainhoitovuonna 2010 (6) ja vastuuvapauspäätökseen liitetyssä päätöslauselmassa se muun muassa

                              —

                              korosti, että virasto käyttää kaikissa osastoissaan jaksottamattomia määrärahoja, joten on epärealistista odottaa, että kaikki yhdelle kalenterivuodelle budjetoidut toimet voitaisiin paitsi sitoa myös maksaa saman varainhoitovuoden aikana, ja totesi, että tämä koskee etenkin hanketyyppisiä toimintamenoja (kuten tietotekniikkajärjestelmien kehitystyötä);

                              —

                              pyysi virastoa parantamaan henkilöresursseja koskevien toimien ja hankkeiden suunnittelua sen vuotuista työohjelmaa laadittaessa;

                              —

                              piti myönteisenä, että virasto on perustanut rekisteröintiä ja hakemuksia varten erillisen yksikön sekä valmiustyöryhmän;

                              —

                              pyysi virastoa noudattamaan tiukasti ylhäältä alaspäin ja alhaalta ylöspäin toteutettavaa menetelmää raportoinnissa sekä selkeitä periaatteita, jotta voidaan määritellä käytettävät asiaankuuluvat indikaattorit ja välineet;

                  C.

                  ottaa huomioon, että tilintarkastustuomioistuimen kertomuksen mukaan viraston talousarvio varainhoitovuodeksi 2011 oli 93 200 000 euroa, kun se oli 75 500 000 euroa vuonna 2010, mikä merkitsee 23,44 prosentin lisäystä;

                  D.

                  ottaa huomioon, että virasto toimi varainhoitovuonna 2011 omarahoitteisesti eikä saanut komissiolta tukea, joka pitää palauttaa;

         Talousarvio- ja varainhallinto

                  1.

                  toteaa viraston vuoden 2011 toimintakertomuksesta, että asetuksen (EY) N:o 1907/2006 mukaisesti virasto saa rahoituksensa maksuista, joita teollisuus suorittaa kemiallisten aineiden rekisteröimisestä, sekä mahdollisesti unionin myöntämästä, varainhoitoasetuksen 185 artiklassa tarkoitetusta tuesta;

                  2.

                  panee merkille, että vuonna 2011 virasto sai käytännössä kaiken rahoituksensa teollisuuden suorittamista maksuista eikä saanut lainkaan unionin tukea; toteaa kuitenkin, että unioni tuki virastoa ainoastaan 500 000 eurolla, jonka komissio (ympäristöasioiden pääosasto) maksoi sopimuksen mukaisena korvauksena tiettyjen valmistelutoimien toteuttamisesta biosidivalmisteista annettavaa Euroopan parlamentin ja neuvoston asetusta (EU) N:o 528/2012 (7) varten;

                  3.

                  panee merkille, että vuoden 2011 talousarvion alustavat maksumäärärahat olivat 99 800 000 euroa hallintoneuvoston joulukuussa 2010 tekemän päätöksen mukaisesti;

                  4.

                  toteaa, että vuotuisen toimintakertomuksen mukaan virasto sai vuonna 2010 talousarvion tasapainottamiseen tarkoitettuna tukena 36 000 000 euroa, joka kirjattiin komissiolle palautettavana ennakkomaksuna; toteaa myös, että tämä määrä maksettiin kokonaan takaisin komissiolle vuonna 2011, kun virasto saavutti perimilleen maksuille asettamansa korkean tavoitteen;

                  5.

                  panee merkille, että hallintoneuvosto hyväksyi vuonna 2011 kaksi lisätalousarviota seuraavasti:

                              —

                              ensimmäisellä lisätalousarviolla vahvistettiin tulopuolta 280 565 807,25 eurolla ottamalla huomioon vuoden 2010 ylijäämä; panee merkille, että lisätalousarvioon kirjattiin myös 500 000 euroa käyttötarkoitukseen sidottuna tulona viraston ja komission ympäristöasioiden pääosaston välisen, asetuksen (EU) N:o 528/2012 valmistelutyötä koskevan sopimuksen mukaisesti;

                              —

                              toisella lisätalousarviolla menopuolta leikattiin 7 142 500 eurolla (7 prosenttia);

                  6.

                  panee merkille vuotuisesta toimintakertomuksesta, että talousarvion toteutusaste oli 96 prosenttia vuonna 2011;

         Maksusitoumukset ja maksut

                  7.

                  toteaa vuotuisen toimintakertomuksen perusteella, että maksusitoumus- ja maksumäärärahoja siirrettiin seuraavalle vuodelle yhteensä 14 421 314,76 euroa, mikä on 16,2 prosenttia vahvistetuista sitoumuksista; kehottaa virastoa tiedottamaan vastuuvapauden myöntävälle viranomaiselle toimista, joita se on toteuttanut tämän ongelman korjaamiseksi, sillä varainhoitovuodelta toiselle siirretyt määrät ovat liian suuret ja vastoin talousarvion vuotuisuuden periaatetta;

                  8.

                  panee merkille vuotuisesta toimintakertomuksesta, että vuoden 2011 osaston 1 hyväksyttyjä määrärahoja (54 508 000 euroa) kasvatettiin 4,25 prosentilla määrärahasiirroilla osastosta 3 (2 316 781,90 euroa) ja että tästä määrästä 2 005 138,33 euroa liittyi henkilöstömenoihin; toteaa lisäksi, että osaston 1 toteutusaste nousi tämän seurauksena 99,16 prosenttiin;

                  9.

                  toteaa, että kaikkiaan 12 254 740,59 eurosta, jotka siirrettiin varainhoitovuoden 2010 talousarviosta maksusitoumusmäärärahoina ja maksumäärärahoina, yhteensä 1 758 060,98 euroa peruutettiin;

                  10.

                  pitää ilahduttavana, että virasto on pyrkinyt parantamaan resurssien suunnittelua ja seurantaa ja että se on ottanut käyttöön koko viraston laajuisia ohjeita vuotuisuuden periaatteen edistämiseksi; antaa virastolle tunnustusta etenkin siitä, että se onnistui pienentämään seuraavalle vuodelle siirrettyjen määrärahojen osuutta 29 prosentista vuonna 2009 17 prosenttiin vuonna 2010 ja 16,2 prosenttiin vuonna 2011;

         Seuranta- ja valvontajärjestelmät

                  11.

                  panee merkille tilintarkastustuomioistuimen kertomuksesta, että vuonna 2011 viimeksi toteutetun fyysisen inventaarion tuloksista käy ilmi useita puutteita ja erityisesti se, että tieto- ja viestintäteknologiainfrastruktuurin arvosta oli tarkistettu vain pieni osuus; panee merkille myös, että virastolla ei ole virallisia käyttöomaisuuden inventointiin sovellettavia toimintaperiaatteita; pyytää virastoa tiedottamaan vastuuvapauden myöntävälle viranomaiselle, mihin toimiin se on ryhtynyt ottaakseen käyttöön viralliset käyttöomaisuuden inventointiin sovellettavat toimintaperiaatteet;

                  12.

                  toteaa, että virasto kirjasi jo käynnissä oleviin tieto- ja viestintäteknologiahankkeisiin liittyvät kulut käyttöomaisuuden sijaan menoiksi; toteaa myös, että toimintaperiaatteet on määrä virallistaa ja hyväksyä vuoden 2013 ensimmäisen neljänneksen aikana; pyytää virastoa tiedottamaan vastuuvapauden myöntävälle viranomaiselle kyseisten toimintaperiaatteiden täytäntöönpanon edistymisestä;

         Palvelukseenottomenettelyt

                  13.

                  panee merkille tilintarkastustuomioistuin havainnon, että palvelukseenottomenettelyissä ilmeni puutteita; kehottaa virastoa näin ollen tiedottamaan vastuuvapauden myöntävälle viranomaiselle toimista, joita se on toteuttanut tilanteen korjaamiseksi; arvioi, että jotkut henkilöstösääntöjen säännöksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

                  14.

                  toteaa, että vuotuisen toimintakertomuksen mukaan virasto kykeni edelleen houkuttelemaan erittäin päteviä työntekijöitä ja että vuonna 2011 uusia työntekijöitä otettiin palvelukseen 88, minkä jälkeen viraston henkilöstötaulukon täyttöaste nousi 98 prosenttiin;

                  15.

                  panee myös merkille, että 31. joulukuuta 2011 henkilöstötaulukon 456 toimesta 441:ssä oli väliaikainen toimihenkilö ja että vuoden 2011 lopussa palveluksessa oli 101 sopimussuhteista toimihenkilöä tai kansallista asiantuntijaa, sopimussuhteisia toimihenkilöitä oli yhteensä 62 toimessa ja muuta henkilöstöä (työkomennuksella olevat kansalliset asiantuntijat, vuokrahenkilöstön jäsenet, harjoittelijat) oli yhteensä 46;

                  16.

                  valvoo tarkkaan viime vuonna toteutettuja parannettuja palvelukseenotto- ja valintamenettelyjä; pitää viraston maineen kannalta tärkeänä, että menettelyjä koskevia sisäisiä sääntöjä sovelletaan täysimääräisesti;

         Eturistiriita

                  17.

                  panee tyytyväisenä merkille, että tilintarkastustuomioistuin toimitti neljässä unionin virastossa tarkastuksen, jossa arvioitiin eturistiriitatilanteiden hallintaan sovellettavia toimintaperiaatteita ja menettelyjä, ja yksi tarkastetuista virastoista oli Euroopan kemikaalivirasto; toteaa, että tilintarkastustuomioistuin esitti tarkastuksen tulokset erityiskertomuksessaan nro 15/2012;

                  18.

                  pitää valitettavana, että tilintarkastustuomioistuimen havaintojen mukaan virasto ei kenttätyön päättyessä (lokakuussa 2011) ollut hallinnut eturistiriitatilanteita asianmukaisesti; toteaa myös, että viraston toimintaperiaatteet eturistiriitatilanteiden hallitsemiseksi olivat puutteelliset, sidonnaisuuksia koskevia ilmoituksia ei tarkastettu eikä julkistettu, vaan ne sinetöitiin, eikä eturistiriitoja koskevaa koulutusta järjestetty lainkaan;

                  19.

                  pitää myönteisenä, että tilintarkastustuomioistuimen tarkastuksen seurauksena virasto aikoo toteuttaa lukuisia toimia, kuten:

                              —

                              syyskuussa 2011 hyväksytyt viraston toimintaperiaatteet mahdollisten eturistiriitojen hallitsemiseksi;

                              —

                              uusi, entistä yksityiskohtaisempi malli eturistiriitojen ilmoittamiseksi;

                              —

                              marraskuussa 2011 hyväksytyt uudet ohjeet eturistiriitojen ilmoittamiseen tarkoitetun lomakkeen täyttämiseen;

                              —

                              viraston johtajien eturistiriitailmoitusten julkistaminen viraston verkkosivuilla tammikuusta 2012 lähtien;

                              —

                              eturistiriitoja käsittelevän neuvoa-antavan komitean perustaminen kesäkuussa 2012 ja komitean järjestäytymiskokouksen pitäminen elokuussa 2012;

                              —

                              maaliskuussa 2012 hyväksytyt hallintoneuvoston jäsenten käytännesäännöt;

                              —

                              syyskuussa 2012 hyväksytyt viraston elinten jäseniin sovellettavat alustavat kelpoisuusvaatimukset;

                              —

                              kesäkuussa ja lokakuussa 2012 hyväksytyt eturistiriitojen ehkäisemistä sekä viraston henkilöstön mahdollisiin eturistiriitoihin liittyvien tietojen käsittelyä koskevat täytäntöönpanosäännöt;

                              —

                              marraskuussa 2012 hyväksytyt eturistiriitojen ehkäisemistä koskevat johtajien ohjeet, joihin sisältyy konkreettisia arviointikriteerejä;

                              —

                              joulukuussa 2012 hyväksytyt tarkistetut ohjeet henkilöstölle lahjojen ja vieraanvaraisuuden vastaanottamiseen;

                        kehottaa virastoa pyrkimään edelleen noudattamaan tilintarkastustuomioistuimen suosituksia, jotta vältetään eturistiriidat sen hallinto- ja toimintarakenteissa, ja raportoimaan vastuuvapauden myöntävälle viranomaiselle edellä mainittujen toimintaperiaatteiden ja menettelyjen täytäntöönpanosta sekä eturistiriitojen hallinnan kehittymisestä;

                  20.

                  pyytää virastoa sisällyttämään vuotuiseen toimintakertomukseensa erityisen osion, jossa kuvataan eturistiriitojen ehkäisemiseksi ja hallitsemiseksi toteutettuja toimia ja jossa on oltava muun muassa seuraavat tiedot:

                              —

                              varmennettujen eturistiriitatapausten lukumäärä,

                              —

                              ns. pyöröovitapausten lukumäärä,

                              —

                              kummassakin tapausluokassa toteutetut toimenpiteet,

                              —

                              luottamusaseman väärinkäyttöä koskevien menettelyjen lukumäärä ja tulokset,

                              —

                              asetetut seuraamukset;

                  21.

                  toteaa, että kaikkien hallintoneuvoston jäsenten sidonnaisuuksia koskevat ilmoitukset ovat luettavissa viraston verkkosivustolla, mutta kaikkien hallintoneuvoston jäsenten ansioluettelot eivät ole saatavilla; pyytää virastoa tiedottamaan vastuuvapauden myöntävälle viranomaiselle tässä asiassa aikaansaadusta edistyksestä mahdollisimman pian;

                  22.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (8).

         (1)  EUVL C 388, 15.12.2012, s. 73.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 396, 30.12.2006, s. 1.

         (5)  EYVL L 357, 31.12.2002, s. 72.

         (6)  EUVL L 286, 17.10.2012, s. 192.

         (7)  EUVL L 167, 27.6.2012, s. 1.

         (8)  Hyväksytyt tekstit, P7_TA(2013)0134 (katso tämän virallisen lehden sivu 374).


Tärkeä oikeudellinen huomautus

|

32004D0218

2004/218/EY: Neuvoston päätös, tehty 19 päivänä helmikuuta 2004, alueiden komitean itävaltalaisen varsinaisen jäsenen nimeämisestä

Virallinen lehti nro L 068 , 06/03/2004 s. 0020 - 0020

Neuvoston päätös,tehty 19 päivänä helmikuuta 2004,alueiden komitean itävaltalaisen varsinaisen jäsenen nimeämisestä(2004/218/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Itävallan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä.(2) Alueiden komiteassa on vapautunut varsinaisen jäsenen paikka Helga MACHNEn erottua, mistä neuvosto sai tiedon 26 päivänä tammikuuta 2004,ON PÄÄTTÄNYT SEURAAVAA:Ainoa artiklaNimetään alueiden komitean varsinaiseksi jäseneksi alueiden komitean varajäsen Bernd VÖGERLE, Bürgermeister, Vizepräsident des Österreichischen Gemeindebundes, Helga MACHNEn tilalle tämän jäljellä olevaksi toimikaudeksi eli 25 päivään tammikuuta 2006.Tehty Brysselissä 19 päivänä helmikuuta 2004.Neuvoston puolestaPuheenjohtajaM. McDowell(1) EYVL L 24, 26.1.2002, s. 38.